To menn dømt for alvorlige overgrep
Bakgrunnen for saken er opprullingen av Gaysir-komplekset i 2011 da den yngste mannen ble pågrepet med 199 bilder og 12 filmer som skildret seksuelle overgrep mot barn. Etterforskningen resulterte i anklager om overgrep mot tre gutter.Etter å ha blitt løslatt fra varetekt tre måneder ut i 2011 reiste han tilbake til Sverige hvor han flyttet inn hos den medtiltalte 55-åringen. Våren 2012 reiste de til Brasil hvor de groveste punktene i tiltalen skal ha skjedd. I samboerens sommerhus skal 22-åringen ha forgrepet seg på to brasilianske gutter.Den 22 år gamle mannen erkjente straffskyld for samtlige forhold han var tiltalt for og ble dømt til seks års fengsel. Han fikk fratrekk for 489 dager i varetekt. Mannen ble dømt for seksuelle overgrep mot seks unge gutter. Fire av guttene var under 14 år da overgrepene skjedde, slår tingretten fast. 55-åringen ble blant annet dømt for medvirkning til overgrep, som ifølge dommen skjedde i hans bolig i Brasil. Mannen, som er svensk statsborger, ble dømt til fengsel i to år. Han fikk fratrekk for 123 dager i varetekt. 22-åringen er også dømt til å betale til sammen 620.000 kroner i erstatning til de fornærmede guttene
En 22 år gammel mann og en 55 år gammel mann er i Salten tingrett dømt til fengsel i henholdsvis seks og to år for overgrep mot flere barn.